Kort tid etter Eurovision Song Contest 1992 ble Den føderale republikken Jugoslavia underlagt strenge sanksjoner fra verdenssamfunnet, inkludert utestengelse fra internasjonale idretts- og kulturarrangementer som Eurovision Song Contest. Landet ble også suspendert fra EBU og Den internasjonale telekommunikasjonsunion, noe som er krav for å delta i konkurransen. De ulike jugoslaviske republikkene debuterte som selvstendige nasjoner utover i 1990- og 2000-årene: Bosnia-Hercegovina (1993), Kroatia (1993), Slovenia (1993), Nord-Makedonia (1998), føderasjonen Serbia og Montenegro (2004–2005), Montenegro (2007) og Serbia (2007). Kosovo har fortsatt ikke debutert som selvstendig nasjon, på grunn av internasjonal strid rundt landets status.